CELEX: 32006R0602
Language: el
Date: 2006-04-18 00:00:00
Title: Κανονισμός (ΕΚ) αριθ. 602/2006 της Επιτροπής, της  18ης Απριλίου 2006 , για την προσαρμογή του κανονισμού (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου μέσω της επικαιροποίησης των απαιτήσεων δεδομένων

19.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 106/10
            
         
      ΚΑΝΟΝΙΣΜΌΣ (ΕΚ) αριθ. 602/2006 ΤΗΣ ΕΠΙΤΡΟΠΉΣ
   
   της 18ης Απριλίου 2006
   για την προσαρμογή του κανονισμού (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου μέσω της επικαιροποίησης των απαιτήσεων δεδομένων
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου, της 12ης Ιανουαρίου 2005, σχετικά με τις κοινοτικές στατιστικές για το ισοζύγιο πληρωμών, το διεθνές εμπόριο υπηρεσιών και τις άμεσες ξένες επενδύσεις (1), και ιδίως το άρθρο 10,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 184/2005 θεσπίζει ένα κοινό πλαίσιο για τη συστηματική παραγωγή κοινοτικών στατιστικών για το ισοζύγιο πληρωμών, το διεθνές εμπόριο υπηρεσιών και τις άμεσες ξένες επενδύσεις.
            
         
               (2)
            
            
               Είναι απαραίτητο να επικαιροποιούνται τακτικά οι απαιτήσεις δεδομένων και να αναπροσαρμόζεται το επίπεδο ανάλυσης που απαιτείται προκειμένου να ικανοποιούνται οι μεταβαλλόμενες ανάγκες που προκύπτουν λόγω των οικονομικών και τεχνικών εξελίξεων.
            
         
               (3)
            
            
               Στον τομέα των επενδύσεων χαρτοφυλακίου, οι υποχρεώσεις εκτός ΕΕ είναι δύσκολο να μετρηθούν άμεσα. Στην πράξη, υπολογίζονται με την αφαίρεση των καθαρών απαιτήσεων εντός ΕΕ από τις συνολικές παγκόσμιες υποχρεώσεις. Κατά συνέπεια, για τον υπολογισμό των υποχρεώσεων εκτός ΕΕ είναι απαραίτητο να υπάρχουν στοιχεία για τις καθαρές απαιτήσεις εντός ΕΕ.
            
         
               (4)
            
            
               Μερικά επίπεδα γεωγραφικής κατανομής πρέπει να αλλάξουν, για να βελτιωθεί η ποιότητα των στατιστικών ισοζυγίου πληρωμών και για να ικανοποιηθούν αποτελεσματικότερα οι ανάγκες των χρηστών.
            
         
               (5)
            
            
               Για να αποφεύγονται οι παρερμηνείες, πρέπει να παρέχονται σωστοί και ακριβείς ορισμοί όλων των εννοιών και όλων των όρων που χρησιμοποιούνται στο παράρτημα του κανονισμού (ΕΚ) αριθ. 184/2005.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ισοζυγίου πληρωμών που συστάθηκε από το άρθρο 11 του κανονισμού (ΕΚ) αριθ. 184/2005,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 184/2005 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Απριλίου 2006.
      
         
            Για την Επιτροπή
         
         Joaquín ALMUNIA
         
         
            Μέλος της Επιτροπής
         
      
   
   
      (1)  ΕΕ L 35 της 8.2.2005, σ. 23.
   
      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 184/2005 τροποποιείται ως εξής:
      
                  1.
               
               
                  Στον πίνακα 2 «Τριμηνιαίες στατιστικές ισοζυγίου πληρωμών», στο τμήμα ΙΙΙ «Χρηματοοικονομικός λογαριασμός», οι απαιτήσεις δεδομένων για τις επενδύσεις χαρτοφυλακίου αντικαθίστανται από το ακόλουθο κείμενο:
                  
                               
                           
                           
                              Καθαρές απαιτήσεις
                           
                           
                              Καθαρές υποχρεώσεις
                           
                           
                              Καθαρό
                           
                        
                              «Επενδύσεις χαρτοφυλακίου
                              
                           
                           
                              Εντός ΕΕ
                              Εκτός ΕΕ
                           
                           
                              Κόσμος»
                           
                           
                               
                           
                        
            
                  2.
               
               
                  Αφορά μόνο το κείμενο στην αγγλική γλώσσα.
               
            
                  3.
               
               
                  Στον πίνακα 6 «Επίπεδα γεωγραφικής κατανομής», στη στήλη με την επικεφαλίδα «Επίπεδο 1», προστίθενται οι ακόλουθες χώρες, απέναντι από τις αντίστοιχες καταχωρίσεις της στήλης με την επικεφαλίδα «Επίπεδο 2»:
                  
                              α)
                           
                           
                              
                                 
                                             «RU
                                          
                                          
                                             Ρωσική Ομοσπονδία»
                                          
                                       
                           
                        
                              β)
                           
                           
                              
                                 
                                             «BR
                                          
                                          
                                             Βραζιλία»
                                          
                                       
                           
                        
                              γ)
                           
                           
                              
                                 
                                             «CN
                                          
                                          
                                             Κίνα»
                                          
                                       
                           
                        
                              δ)
                           
                           
                              
                                 
                                             «HK
                                          
                                          
                                             Χονγκ Κονγκ»
                                          
                                       
                           
                        
                              ε)
                           
                           
                              
                                 
                                             «IN
                                          
                                          
                                             Ινδία».
                                          
                                       
                           
                        
            
                  4.
               
               
                  Στον πίνακα 7 «Επίπεδα ανάλυσης κατά οικονομική δραστηριότητα», στη στήλη «Επίπεδο 2», ο ορισμός του τίτλου Κ τμήμα 74 τάξη 7414, 7415 αντικαθίσταται από το ακόλουθο κείμενο:
                  «Δραστηριότητες παροχής επιχειρηματικών συμβουλών και συμβουλών διοίκησης, συμπεριλαμβανομένων των δραστηριοτήτων των εταιρειών επενδύσεων χαρτοφυλακίου».